నాపేరు ఫిలిపే టోలెడో. నేను బ్రెజిల్ నుండి వచ్చాను.
నేనొక ప్రొఫెషనల్ సర్ఫర్ ని, వరల్డ్ సర్ఫ్ లీగ్ లో భాగం.
ఫిలిపే ఇతర సర్ఫర్లకు
పూర్తి భిన్నమైన ఆలోచనతో ఇందులో అడుగుపెట్టాడు.
సర్ఫింగ్ హద్దుల్ని అతను పరీక్షిస్తున్నాడు.
టోలెడో గాలిని చీల్చుకుంటూ, భారీ అలలపై స్వారీ చేస్తాడు.
ఫిలిపేకు అన్నీ ఉన్నాయి. పెద్ద మలుపులు తిరగగలడు. వేగం, శక్తి ఉన్నాయి.
గాల్లో గిరికీలు కొట్టి అద్భుతాలు చేస్తాడు.
అతనొక చలిమంట లాంటివాడు. అంటిస్తే చాలు, అద్భుతంగా చేస్తాడు.
అతను మళ్ళీ గాల్లోకి లేచాడు. నేను నమ్మలేకపోతున్నాను!
నమ్మశక్యం కాకుండా ఉంది.
ఫిలిపేకున్న ఒకే ఒక సమస్య ఏంటంటే,
అతను బాగా ఒత్తిడిలో ఉన్నప్పుడు,
సరైన సామర్థ్యాన్ని ప్రదర్శించలేడు.
నేను భారీ విజయం దక్కించుకోవడం కోసం ఏడాది మొత్తం శిక్షణ తీసుకుంటూనే ఉన్నాను,
వన్ హీట్.
ఫిలిపే సామర్థ్యం అతని దేశస్తుల ప్రతిభ ముందు మసకబారింది,
గ్యాబ్రియల్ మెడీనా, ఇటలో ఫెర్రేరా.
ఫిలిపే ఆ ప్రపంచ టైటిల్ ని గెల్చుకోవాలని అనుకుంటున్నాడు.
కానీ గాబీ ఆ అవకాశం ఇవ్వలేదు.
ఆ తర్వాత ఇటలో అనుకోకుండా అతన్ని ఓడించాడు.
నేను నిరూపించాల్సింది ఎంతో ఉంది,
ప్రత్యేకించి గ్యాబ్రియల్, ఇటలోలతో పోటీపడి గెలవాలి.
అతను వాళ్ళను ఓడించి
ఆ టైటిల్ ను గెలిచే వరకూ అతని ప్రతిభ మరుగున పడి ఉంటుంది.
అది అతని మానసిక స్థితిపై తీవ్రమైన ఒత్తిడి పెడుతుంది.
నేను వరల్డ్ టైటిల్ గెలవడానికి చేరువయ్యే ప్రతిసారీ,
ఎక్కడో పొరబాటు జరుగుతోంది. నేను నిరాశతో నిండిపోతాను.
ప్రొఫెషనల్ సర్ఫింగ్ లో మనం ఎన్నిటినో పణంగా పెట్టాల్సి ఉంటుంది.
వాళ్ళ జీవితంలోని ప్రతి అంశంలోనూ వాళ్ళ హద్దులు పరీక్షించబడతాయి.
వాళ్ళు కేవలం పోటీలో ప్రత్యర్థులను మాత్రమే ఎదుర్కోరు,
వాళ్ళు ప్రకృతి పెట్టే పరీక్షలను కూడా ఎదుర్కోవాల్సి ఉంటుంది.
వాళ్ళు తమకు తాము కూడా వ్యతిరేకంగా సర్ఫింగ్ చేస్తారు. వాళ్ళలో అంతర్గతంగా ఆ పోరాటం జరుగుతుంది.
ఈ మూడూ చేయగలిగిన
సర్ఫర్లే ఉన్నతస్థాయికి చేరుకోగలుగుతారు.
ఫిలిపేకి ఇది తాడోపేడో తేల్చుకోవాల్సిన సమయం.
నామీద ఉన్న ఒత్తిడినంతటినీ
ప్రోత్సాహంగా మార్చుకోవాలి, నేను పోటీకి సిద్ధం.
రాకాసులను జయించడం
పైప్ లైన్ ఓహు, హవాయి
హలేవా నార్త్ షోర్
ఎలా జరుగుతోంది?
ఎవరొచ్చారో చూడు!
అంతా బాగానే ఉందా?
నేను బాగున్నాను, మరి నువ్వు? అంతా బాగానే ఉందా?
తను యాస్మిన్, నా ఫియాన్సీ.
ఎలా ఉన్నారు?
మనం కాసేపట్లో సర్ఫింగ్ కి వెళదామా?
తప్పకుండా, బాసూ!
అలల్ని ఒడిసి పట్టుకుందాం!
నేను సర్ఫ్ బోర్డ్ ఎంచుకుంటే చాలు, నేను సిద్ధం.
బ్రెజిల్ లో టాలెంట్ కి కొదవేలేదు,
నేను పెరిగే క్రమంలో అక్కడున్న వారందరితో సర్ఫింగ్ లో పోటీ పడ్డాను.
గ్యాబ్రియల్, ఇటలో, ప్యాటర్సన్, డీవిడ్.
అప్పుడు మాకు పద్నాలుగో పదిహేనో ఉంటాయి.
బిగినర్స్ పాల్గొనే పోటీల్లో ఒకరితో ఒకరం పోటీపడ్డాం,
అలా మేము వరల్డ్ టూర్ కి ఎంపికయ్యే వరకూ జరిగింది.
తర్వాత మేము మళ్ళీ కలిశాం, అది చాలా మంచి విషయం.
చూడు.
మనం ఇక్కడ సర్ఫింగ్ చేసి చూద్దామా?
నాకు ఫిలిపేతో మంచి అనుబంధం ఉంది.
అతను మంచి పిల్లాడు. జనానికి అతనంటే ఇష్టం, గొప్ప అభిరుచి ఉంటుంది.
గ్యాబ్రియల్ మెడీనా రెండుసార్లు డబ్ల్యూ.ఎస్.ఎల్ వరల్డ్ చాంపియన్
అతనికి పట్టుదల ఎక్కువే.
మా అందరికీ పోటీ పడడం ఇష్టం. కాబట్టి మేము ఎంత చనువుగా ఉన్నప్పటికీ.
నీళ్ళలో ఉన్నంతవరకూ మా మధ్య శత్రుత్వం ఉండాలి, ఎందుకంటే ఈ ఆట స్వార్థపూరితమైంది.
పై చేయి సాధించడం కోసం ప్రతి పోటీలో మా పూర్తి సామర్థ్యాన్ని ప్రదర్శించడానికి ప్రయత్నిస్తాం.
ఛాంపియన్షిప్ టూర్ స్థూలంగా తీవ్రమైన పురుషాధిక్యతతో నిండి ఉంటుంది.
పోటీ చాలా తీవ్రంగా ఉంటుంది,
దాన్ని తట్టుకునే మానసిక స్థైర్యం లేకపోతే,
అప్పుడు మీ పోటీదారుడికి అదనపు ప్రయోజనం దక్కినట్లే.
లూక్ కెనెడీ సర్ఫ్ విలేకరి
నేను వెళ్ళడానికి సిద్ధంగా ఉన్నాను.
రెండు టైటిల్స్ ఉన్న గ్యాబ్రియల్ ఉన్నాడు. ఇటలో కూడా ఉన్నాడు.
నువ్వు వెళ్ళబోతున్నావు, కదూ?
రాళ్ళ మీద కాసేపు
హైకింగ్ చేయడానికి.
కాబట్టి ఈ ఏడాది నేను ఎదుర్కోవాల్సిన రిస్క్ చాలా ఉందనిపించింది.
యు.ఎస్.ఎ పసిఫిక్ మహాసముద్రం
హవాయి పైప్ లైన్, ఓహు
మెన్స్ ఛాంపియన్షిప్ టూర్ ఈవెంట్ తొమ్మిదిలో మొదటిది
ఓహు నుండి ఇప్పుడు ప్రారంభం అవుతోంది,
హైడ్రో ఫ్లాస్క్ సమర్పిస్తున్న బిల్లబోంగ్ పైప్ మాస్టర్స్.
ఛాంపియన్షిప్ టూర్లో కొత్త సీజన్ ప్రారంభించాల్సిన సమయమైంది.
మేము ప్రకృతి తల్లితో పోటీ పడాలి, తెలుసా?
మేము దేనికైనా సిద్ధంగా ఉండాలి.
ఈరోజు మేము రెండు అడుగుల అలలపై సర్ఫింగ్ చేయచ్చు,
అది రేపు ఎనిమిది అడుగులుగా మారచ్చు.
హవాయిలో ఒడో నాకు మొదటిసారి,
నా జీవితంలో ఎప్పుడూ చూడని పెద్ద పెద్ద అలలు అవి.
వాటిని చూస్తుంటేనే నా కళ్ళలో వణుకు పుట్టింది.
అప్పుడు నేను, "ఓహ్, ఓరి దేవుడా" అనుకున్నాను. ఆ ఫీలింగ్ ని నేను ఎప్పటికీ మర్చిపోలేను.
మొదటి రౌండ్ - లియోనార్డో ఫ్లోరవంటి వర్సెస్ ఫిలిపే టోలెడో
మీ మొదటి అల ఎప్పుడూ మిమ్మల్ని భయపెట్టేదిగా ఉండచ్చు.
పరిస్థితులు కొంచెం కఠినంగానే ఉన్నాయి.
సర్ఫింగ్ ఇది అంత తేలికైన చోటు కాదు.
ఫ్లోరవంటి చాలా వేగంగా అలలోంచి బయటికి వచ్చాడు.
పూర్తి చేశాడు, ఇప్పటివరకూ అతనిదే బెస్ట్ స్కోర్ అని చెప్పాలి.
టోలెడో ఆసక్తితో ఉన్నట్లు కనిపిస్తోంది.
వైపవుట్.
ఓహ్, ఓరి దేవుడా.
పైప్ లైన్ దగ్గర దాన్ని ఎప్పుడూ తేలిగ్గా తీసుకోకూడదు.
ఏది ఏమైనా అది చాలా శక్తివంతమైనది.
ఫ్లోరవంటి ఇప్పటికీ ఫిలిపే టోలెడోపై ఆధిక్యంలో ఉన్నాడు.
ఫైనల్ స్కోర్
ఫ్లోరవంటి: 11.00 టోలెడో: 3.00
మనకి ఎక్కువ సమయం లేదు, మనం ఫిలిపే టోలెడోకి ముఖ్యమైన ఆటలో ఓడిపోబోతున్నాం.
డబ్ల్యూ.ఎస్.ఎల్ ఛాంపియన్షిప్ టూర్ ర్యాంకింగ్స్
ఫిలిపే టోలెడో 17
నేను ఈ సీజన్ ని ఖచ్చితంగా గొప్పగా ప్రారంభించాలని అనుకున్నాను, కానీ అలా జరగలేదు.
డబ్ల్యూ.ఎస్.ఎల్ ఫైనల్స్ కోసం ఎంపికవ్వాలంటే, నేను టాప్ ఐదుగురిలో ఉండాలనుకున్నాను.
అది ఎంతో ఒత్తిడితో కూడుకున్నది.
ఫిలిపే టోలెడో వరల్డ్ టైటిల్ కోసం పోరాడుతున్నాడు,
కానీ పెద్ద అలలపై అతను తగినంత సామర్థ్యం చూపించలేకపోవడంతో అతని ర్యాంకింగ్ గణనీయంగా పడిపోయింది.
హై పెర్ఫార్మన్స్ సర్ఫింగ్ నా బలం.
"హై పెర్ఫార్మన్స్" అన్నామంటే, మనం సర్ఫింగ్ చేసే పద్ధతి.
మలుపులు తిరిగి అలలు లేని చోట అర్జెంట్ ల్యాండింగ్ చేయాలి.
పెద్ద అలల విషయంలో నేను మెరుగుపరుచుకోవాల్సింది ఎంతో ఉంది.
ఇటలో, గ్యాబ్రియల్
పెద్ద అలలతో ఎలా చేస్తారో అతను అలా చేయలేకపోతున్నాడు.
దురదృష్టవశాత్తూ, సామర్థ్యం సరిపోని కారణంగా సర్ఫింగ్ ప్రపంచం అతన్ని చేతకాని వాడిగా చూస్తుంది.
దాన్ని సరిదిద్దడానికి అతను ఏం చేయగలడు? అది అతని భుజాలపై బరువుగా మారింది.
ఎనిమిది వారాల తర్వాత
శాన్ క్లెమెంటే కాలిఫోర్నియా
నేను టూర్ లో ఉన్నప్పుడు ప్రయాణిస్తూనే ఉంటాను,
కొన్నిసార్లు అది చాలా కష్టంగా ఉంటుంది.
కాబట్టి ఈవెంట్స్ మధ్యలో ఇంటికి వస్తే చాలా ఫ్రెష్ గా ఉంటుంది.
నేను బ్రెజిల్ కి చెందిన వాడ్ని, కానీ నేను శాన్ క్లెమెంటేలో ఉంటాను.
అక్కడే డబ్ల్యూ.ఎస్.ఎల్ ఫైనల్స్ జరగబోతున్నాయి.
మా నాన్న ఒక ప్రొఫెషనల్ సర్ఫర్ గా ఉండేవాడు. ఆయన మూడుసార్లు బ్రెజిల్ ఛాంపియన్ అయ్యాడు.
ఆయన నాకు ఎప్పుడూ స్పూర్తిగా ఉన్నారు, సర్ఫింగ్ అనేది మా రక్తంలో ఎప్పుడూ ఉంది.
నా పేరు రికార్డో టోలెడో. నేను ఫిలిపే తండ్రిని.
అతను యువకుడిగా ఉన్నప్పుడు నాతో, "నాన్నా, నేను ప్రొఫెషనల్ సర్ఫర్ కావాలని అనుకుంటున్నాను" అన్నాడు.
అప్పుడు నేను, "అలాగే. మనం చేయగలం. కానిద్దాం" అన్నాను.
నేను ఫ్యామిలీని కోరుకునే వ్యక్తిని, నాకు ఇష్టం.
నా తల్లిదండ్రులు, నా పిల్లలు, నా భార్యకి దగ్గరగా ఉండడం ఇష్టం.
ఇప్పుడు "ఐ" రాయాలి.
నా పేరు అనాండా, నేను ఫిలిపే టోలెడో భార్యని.
అతనొక ప్రత్యేకమైన వ్యక్తి.
నాన్న దగ్గరికి రా. ఇక్కడికి ఎక్కు, చూడు.
టూరింగ్ వల్ల అతను ఎప్పుడూ కుటుంబానికి దూరంగా ఉంటాడు.
పిల్లలు చిన్నగా ఉన్నప్పుడు, అది ఖచ్చితంగా కష్టమైన విషయం.
నా పిల్లలిద్దరూ పుట్టే సమయంలో నేనిక్కడ లేను.
అది నాకు చాలా బాధ కలిగిస్తుంది.
సర్ఫింగ్ మననుండి ఎన్నో కోరుకుంటుంది. గతంలో నేను దాంతో పోరాడాను.
నాన్న దగ్గరికి రా.
నిన్నొకటి అడగనా?
నువ్వు నాన్నని మిస్సవుతావా?
గత కొన్నేళ్లుగా నేను సర్ఫింగ్ చేస్తున్నాను,
కానీ నా చుట్టూ జరుగుతున్న మిగిలిన
విషయాల గురించి నేను ఆలోచిస్తున్నాను.
నా జీవితంలోని అన్ని విషయాల పట్ల నేను దృష్టి పెట్టలేకపోయాను.
కానీ నేను అన్నీ చేయడానికి ప్రయత్నిస్తున్నాను,
అందరితో మంచిగా ఉండాలని, నేను చేసే ప్రతి పనీ పర్ఫెక్ట్ గా చేయాలనీ,
కానీ నేను పరిస్థితిని సరిదిద్దలేకపోతున్నాను.
మేము నిర్ణయించుకున్నాం, అతను ఆస్ట్రేలియా వెళితే, నేను కూడా తనతో వెళతాను.
తనకు తోడుగా ఎవరైనా ఉంటే,
అతను మరింత ఆత్మ విశ్వాసంతో ఉంటాడు.
కాబట్టి నేను నా పిల్లల్ని అత్తమామల దగ్గర వదిలి వెళతాను.
వాళ్ళని చూసుకుంటున్నందుకు థాంక్స్.
మాకేమీ ఇబ్బంది లేదు, సంతోషంగా చూసుకుంటాం.
నానమ్మ, తాతయ్యతో చక్కగా ఉండాలి, సరేనా?
మాటిస్తావా?
ఇది మరిచిపోవద్దు. మీరు మర్చిపోరని తెలుసు,
కానీ మీరు మీ ఇళ్ళని, కుటుంబాలని వదిలి వెళుతున్నారు,
కాబట్టి అందుకు తగ్గ ఫలితం ఉండాలి.
నేను టూర్ మొదలుపెట్టి ఏడేళ్ళు అవుతోంది.
కొన్నిసార్లు మామూలు వ్యక్తిలాగా ఉండాలనిపిస్తుంది.
అంటే, కొంచెం రిలాక్స్ అయ్యి సర్ఫింగ్ చేసి తిరిగి ఇంటికి రావాలనిపిస్తుంది.
కానీ ఇది నా ఉద్యోగం.
నా బిల్స్ కట్టడానికి దీని నుండే డబ్బు సంపాదిస్తున్నాను.
నా జీవితం మొత్తాన్నీ అంకితం చేస్తున్నాను, ఎన్నో విషయాలను త్యాగం చేస్తున్నాను.
కాబట్టి ఒకవేళ నేను గ్యాబ్రియల్, ఇటలోని ఓడించకపోతే, అన్నీ నాశనం అయ్యే అవకాశం ఉంది.
ఓడించడంలో అన్నిటికంటే కష్టమైన విషయం తన మెదడులో ఉంది.
తను ప్రశాంతంగా ఉంటే, ఎవరినైనా ఓడించగలడు.
వెళ్లి అద్భుతంగా చేయి.
జాగ్రత్తగా వెళ్ళండి!
బై!
ఆస్ట్రేలియా - న్యూక్యాసిల్ హిందూ మహాసముద్రం - పసిఫిక్ మహాసముద్రం
మూడు వారాల తరువాత
గుడ్ మార్నింగ్, న్యూ సౌత్ వేల్స్ రాష్ట్రానికి స్వాగతం.
న్యూక్యాసిల్ ఆస్ట్రేలియా
వరల్డ్ సర్ఫ్ లీగ్ ఛాంపియన్షిప్ టూర్ న్యూక్యాసిల్ లో కొనసాగుతోంది.
ఛాంపియన్షిప్ టూర్ ఈవెంట్ తొమ్మిదిలో రెండవది
కొరోనా అందిస్తున్న రిప్ కర్ల్
న్యూక్యాసిల్ కప్ ఫైనల్ రోజు.
ఈ కాఫీ చల్లారిపోయింది.
నేను టీ తాగుతాను, కొంచెం బాగుంటుంది.
నాక్కూడా ఒకటి చేస్తావా?
వరల్డ్ టైటిల్ కోసం పోటీ పడాలంటే
నేను టాప్ ఐదుగురిలో ఉండేందుకు ఖచ్చితంగా పోటీ పడాలి.
కాబట్టి నేను పాయింట్స్ కోసం, మంచి ఫలితాల కోసం చూస్తున్నాను
ర్యాంకింగ్స్ లో పైకి వెళ్లేందుకు ప్రయత్నిస్తున్నాను.
వరల్డ్ టైటిల్ గెలవడం అంటే
అతని కెరీర్ లో అతిపెద్ద మైలురాయిని చేరుకోవడం లాంటిది.
ఫిలిపేకి వరల్డ్ టైటిల్ దక్కే అవకాశాలు కొన్ని వచ్చినప్పటికీ గెలవలేకపోయాడు.
మిక్ ఫానింగ్ రిటైర్డ్, మూడుసార్లు డబ్ల్యూ.ఎస్.ఎల్ వరల్డ్ ఛాంపియన్
అది అతని మనసుపై ప్రభావం చూపించదా?
ఒత్తిడి అతని మనసుపై ప్రభావం చూపిస్తుందా?
ఫిలిపే ఎటువంటి ప్రదర్శనని ఇస్తాడన్న దానిపై అది ఆధారపడి ఉంటుంది.
ఇక్కడ కొంత సున్నితత్వం కూడా ఉందని,
ఇటలో ఫెర్రేరాకు ఉన్నటువంటి దుందుడుకు
మనస్తత్వం ఇతనికి లేదని మీరు గ్రహిస్తారు,
నాకు చాలా టెన్షన్ గా ఉంది, అతను సెమి ఫైనల్స్ చేరుకున్నాడు.
అతను, ఇటలో కూడా.
ఇటలో, అతనొక అద్భుతమైన అథ్లెట్.
ఇటలో ఫెర్రేరా ప్రస్తుత డబ్ల్యూ.ఎస్.ఎల్ వరల్డ్ ఛాంపియన్
అతను తన లక్ష్యాల కోసం పోరాడతాడు, ఈవెంట్స్, టైటిల్స్ గెలిచేందుకు ఎంతకైనా తెగిస్తాడు.
ప్రతి ఈవెంట్, ప్రతిరోజూ ఎలా ఉంటుందంటే,
"పాయింట్స్ రావాలంటే నీళ్ళలోకి దిగి అలల్ని ఒడిసిపట్టాలి."
మీ నైపుణ్యాన్ని ప్రదర్శించి, మీ బెస్ట్ ని ఇవ్వడానికి మీకు కేవలం ముప్ఫై నిమిషాలే ఉంటాయి.
సెమి ఫైనల్ ఇటలో ఫెర్రేరా వర్సెస్ ఫిలిపే టోలెడో
అలలు ఉధృతంగా ఉన్నాయి.
ప్రస్తుతం వరల్డ్ ఛాంపియన్ ఇటలోతో ఇప్పుడు ఫిలిపే పోటీ పడుతున్నాడు.
ఇది అద్భుతంగా ఎందుకు పనిచేయదో నాకు తెలియడం లేదు.
కమాన్! నేను బోలెడంత శక్తిని నీకు అందిస్తున్నాను, డార్లింగ్.
ప్రస్తుతానికి బోలెడంత శక్తి!
ఫిలిపే ఎంత అద్భుతంగా మొదలుపెట్టాడో కదా,
ఇతను ఈ ప్రపంచంలోనే వేగవంతమైన సర్ఫర్లలో ఒకరు.
కానివ్వండి! అంతే!
ఈ అల చాలా అందంగా ఉంది!
టోలెడో ఆధిక్యంలో ఉన్నాడు, ఇటలోపై ముందంజలో ఉన్నాడు.
ఇప్పుడు ఫెర్రేరా వెనక వేగం పెంచుతున్నాడు.
టోలెడో నేరుగా చూడగలుగుతున్నాడు. ఇందులో ప్రతిదాన్నీ చూశాడు.
ఇటలో ఆ ఆఖరి ఎక్స్చేంజిని ఖచ్చితంగా గెలుస్తాడు.
ఇటాలో లేక ఫిలిపేనా? మెడీనాతో ఫైనల్ లో పోటీపడేది ఇద్దరిలో ఎవరు?
ఆ-ఓహ్. ఇదిగో చూడండి.
ఇటలో వేగంగా లాప్స్ చేస్తున్నాడు.
సర్ఫింగ్ బోర్డుపై పూర్తిగా తిరిగాడు. అద్భుతంగా చూశాడు.
అతను గాలిలో అద్భుతమైన ప్రదర్శన ఇస్తున్నాడు. చూసేందుకు సిద్ధంకండి.
ఫెర్రేరా చేసిన రివర్స్ ఫుల్ రొటేషన్ చూసి అభిమానులు ఎంతో ఉత్సాహపడ్డారు.
అతను చాలా అద్భుతంగా చేస్తున్నాడు!
నేను నమ్మలేకపోతున్నాను!
ఫిలిపే సమాధానాల కోసం చూస్తున్నాడు.
జడ్జిల నుండి ఎంతో ఒత్తిడి ఉంటుంది,
అలాగే స్పోన్సర్లు, మీ కుటుంబం, మీ స్నేహితులు, మీ అభిమానుల నుండి కూడా.
ఆ ఒత్తిడి నాపై ప్రభావం చూపించనిస్తే, అది నీటిలో నా సామర్థ్యాన్ని దెబ్బతీస్తుంది.
నాకు చాలా ఆందోళనగా ఉంది.
ఒకవేళ అతను ఓడిపోతే, దాన్ని అతను తట్టుకోవడం చాలా కష్టం.
ఇకపై నేను దీన్ని చూడలేను.
నాకు చాలా టెన్షన్ గా ఉంది.
టోలెడో గొప్పగా ఆడాల్సి ఉంది,
కానీ వరల్డ్ ఛాంపియన్ కావడం కోసం అతను పూర్తి సాంప్రదాయ పద్ధతిని ఎంచుకున్నాడు.
ప్రస్తుతం ఇటలోకి దీటుగా అతను చేయలేకపోతున్నాడు.
ఫిలిపే టోలెడోకి ఎక్కువ సమయం లేదు.
ఫైనల్ స్కోర్
ఫెర్రేరా: 16.10 టోలెడో: 11.57
మరో ఫైనల్లో ఇటలో-మెడీనా తలపడతారు.
బీచ్ కి తిరిగి వస్తున్న
ఫిలిపే టోలెడోకి మీరు చప్పట్లు కొట్టి ఆహ్వానం పలకండి.
సెక్యూరిటీ
బాబోయ్, ఓడిపోతే చాలా దారుణంగా ఉంటుంది. చాలా బాధ వేస్తుంది.
నేను ఎన్నోసార్లు ఏడ్చాను.
అయినప్పటికీ, నేను ఇటలోపై ఆ ఊపులో గెలుస్తాననే అనుకున్నాను.
నేను దాదాపు గెలిచాను. మాటిస్తున్నాను!
నువ్వు గెలిచి ఉండాల్సింది.
నా ప్రదర్శన చాలా బాగుంది.
కానీ అదే సమయంలో, నాకు, నా మనసులో,
నా మీద నాకే అనుమానం కలిగేలా ఏదో ప్రయత్నిస్తోంది.
కాబట్టి నేను దానితో పోరాడాలని ప్రయత్నిస్తున్నాను.
నీ మానసిక పరిస్థితిని సరిదిద్దుకోకపోతే,
ఈ ఏడాది చివరికి నీ కథ ముగిసిపోతుంది.
ఇలాంటి పరిస్థితి గతంలో నాకు ఖచ్చితంగా ఎదురైంది.
నా వీపుకి గాయం అయింది.
నేను కనీసం బోర్డుపై నిలబడలేకపోయాను.
బహుశా నాలో ప్రతికూలతను నింపింది అదే కావచ్చు.
ఎందుకంటే నేను ఎంతమాత్రం సంతోషంగా లేను.
నేను డిప్రెషన్ ని ఎదుర్కొన్నాను,
కానీ అది ఉందని నాకు నిర్ధారణ కాలేదు.
చెప్పాలంటే, నేను… నాకు చీకటిలో ఉన్నట్లుగా అనిపించింది.
నాకు సర్ఫింగ్ చేయాలని అనిపించలేదు. నాకు పోటీపడే ఉత్సుకత లేదనిపించింది.
-ఫిలిపే టోలెడో! -నా పరిస్థితి అస్సలు బాగోలేదు.
వ్యక్తిగత జీవితంలో, ఇంకా కొన్ని వేరే విషయాలు జరిగాయి,
ఆ సమయంలో నేను…
ఆ ఏడాది నిజంగా మానసికంగా పెద్ద సవాలు విసిరింది.
ఇది… ఇది…
నేను ఒక ప్రొఫెషనల్ సర్ఫర్ గా నా బెస్ట్ ఇవ్వలేకపోతున్నాను.
కాబట్టి ఒక సర్ఫర్ గా నా బెస్ట్ ఇవ్వలేకపోతే,
నేను ఒక తండ్రిగా, భర్తగా, ఒక ఒక కొడుకుగా కూడా నూటికి నూరుశాతం న్యాయం చేయడం లేదనే అర్థం.
నా జీవితంలోని అన్ని కోణాల్లో నేను విఫలమవుతూ ఉన్నాను.
మొదట్లో నేను ఎవరితోనూ మాట్లాడలేదు,
ఆ తర్వాత అనాండాతో మాట్లాడడం మొదలుపెట్టాను.
తను పూర్తిగా నా పక్కనే ఉంటూ నాకు సహకరించింది.
ఒకరోజు తను సంతోషంగా లేనని మాట్లాడడం మొదలుపెట్టాడు.
నేను సర్ఫింగ్ కి వెళుతున్నాను, నువ్వు కూడా వస్తావా?
దాని గురించి నేను చాలా ఆందోళనపడ్డాను.
అతని మానసిక స్థితి ఎలా ఉందో తెలుసుకోవడం చాలా కష్టంగా అనిపించింది.
ఏం చేయాలో నాకు తెలియలేదు, నేను సాయం చేయాలని అనుకున్నాను.
టూర్లు వెళ్ళడం వల్ల కొన్నిసార్లు ఒంటరిగా అనిపించచ్చు.
అతను ఎప్పుడూ కుటుంబానికి దూరంగా ఉంటాడు.
లవ్ యు.
లవ్ యు టూ, బంగారం.
అతను అత్యుత్తమ ప్లేయర్ గా ఉండాలనుకుంటున్నాడు.
కొన్నిసార్లు అతను తట్టుకోగలిగిన దానికంటే ఎక్కువ ఒత్తిడి తనపై వేసుకుంటాడు.
కొన్నిసార్లు గెలుస్తాం, కొన్నిసార్లు ఓడిపోతాం. రెండిటినీ ఎలా తీసుకోవాలో తెలియాలి.
ఓడిపోయినపుడు మనం ఎందుకూ పనికిరాని వాళ్ళమని అనిపిస్తుంది.
కుటుంబానికి దూరంగా ఉండడం వల్ల అతనికి ఏమనిపిస్తుందంటే,
"సరే, దీన్ని తట్టుకోవడం నా వల్ల కాదు" అనిపిస్తుంది.
గడిచిన రెండేళ్లలో ఎన్నో ఒడిదుడుకులు ఎదుర్కొన్నాను.
అది తేలిగ్గా లేదు. కానీ నేను ఒక ప్రొఫెషనల్ తో మాట్లాడడం మొదలుపెట్టాను, అది నాకు ఎంతో ఉపయోగపడింది.
కాబట్టి ఇప్పుడు, ఈ ఏడాది నేను ఏం చేయాలి, నా భావోద్వేగాలను
ఎలా నియంత్రించుకోవాలి అనే విషయాల్లో పక్కా వ్యూహంతో వచ్చాను.
అతని డిప్రెషన్ గురించే నాకు పీడకలలు వస్తుంటాయి.
అలాంటి పరిస్థితిలో నేను తన వెంట లేకపోతే ఏమవుతుంది!
నాతోపాటు నా భార్య ఉంది. అయినప్పటికీ, మాట్లాడడానికి ఎవరో ఒకరు.
అప్పుడు కొంచెం తేలిగ్గా ఉంటుంది. ఆ రోజుల్లో నాకు పిచ్చేక్కినట్లు ఉంటుంది.
ఒక వారం తర్వాత
నేను నెలరోజుల పాటు ఆస్ట్రేలియాలో ఉన్నాను,
నా పిల్లల్ని వదిలేసి ఇన్నిరోజులు దూరంగా నేను ఎప్పుడూ లేను.
నువ్వు నేలమీద ఎలా పిచ్చిగా పడేస్తున్నావో చూడు, మిస్ అనాండా.
నిన్ను మాస్టర్ చెఫ్ నుండి ఎలిమినేట్ చేస్తున్నాను!
ప్రతిరోజూ వాళ్ళతో ఫేస్ టైంలో మాట్లాడతాం,
కాబట్టి ఒక మంచి తండ్రిగా ఉండలేకపోతున్నానన్న భావం కలగకుండా సాయపడుతుంది.
చూడు, నాన్నా!
హేయ్, బంగారం! నాన్న ఏం చేశాడో చూడు.
కానీ నేను వాళ్ళ దగ్గరికి తిరిగి వెళ్ళాలి.
అమ్మ మూడు రోజుల్లో అక్కడికి వస్తుంది!
నా పిల్లల్ని ఎప్పుడు చూస్తానా అని ఉత్సాహంగా ఉన్నాను.
హాయ్, బంగారం!
అప్పుడు నాకు గుర్తుకొచ్చింది, నా భర్త అక్కడ ఉండడు కదా అని.
అతను ఇక్కడే ఉంటాడు. కానీ ఇక్కడ బాగా ప్రతిభ చూపిస్తాడు.
అతను చూపించాల్సింది చాలా ఉంది.
వావ్!
అనాండా అద్భుతమైన వ్యక్తి.
నాకు సహకరిస్తుంది, సాయం చేస్తుంది, సరదాగా ఉంటుంది.
తను ఎప్పుడూ అన్నిటినీ పాజిటివ్ గానే చూస్తుంది.
కుటుంబాన్ని, ఇంటిని మిస్సవుతున్నాననే భావాన్ని నియంత్రించడం చాలా కష్టం.
నేను మరింత ఏకాగ్రతతో ఉండాలనుకుంటున్నాను,
కానీ నేను ప్రయాణం చేసీ చేసీ అలసిపోయాను, ఇంటికి వెళ్ళాలని ఉంది.
హాయ్, బంగారం. నేను ఇంటికి వచ్చేశాను.
నిన్ను ఎంతో మిస్సయ్యాను. ఎప్పుడు అయిపోతుందా అని చూస్తున్నాను.
ఐ లవ్ యు. నీకు ఏది కావాలన్నా, నేనిక్కడే ఉంటాను. నీకు నా ముద్దులు.
సర్ఫింగ్ లో వరల్డ్ ఛాంపియన్ అవడం చాలా కష్టమైన విషయం.
బోలెడంత ఒత్తిడి, టెన్షన్, శత్రుత్వం. బోలెడన్ని అంచనాలు.
ఫిలిపే ఎప్పుడూ అనుకూల దృక్పథంతో, భవిష్యత్తు పట్ల ఆశావాదంతో ఉంటాడు.
రోజీ హాడ్జ్ మాజీ డబ్ల్యూ.ఎస్.ఎల్ సర్ఫర్
కానీ అతనికి బోలెడన్ని సమస్యలు, ఒత్తిడి ఉన్నాయి.
ఆ ఒత్తిడిని పక్కనపెట్టి, సవాళ్ళను అధిగమించడం అంత తేలిక కాదు.
ఒక వారం తరువాత
నీకు ఏది కావాలన్నా నాకు కాల్ చేయి. ముద్దులు. బై.
అనాండా వెళ్ళిపోయాక, నేను మిగిలిన వాళ్ళతో కొంత సమయం గడిపాను.
ఈ ఏడాది ముందు, నేను వాళ్ళతో నా ఫీలింగ్స్ ఎప్పుడూ పంచుకోలేదు.
వాటి గురించి మాట్లాడడం నాకు సౌకర్యంగా అనిపించలేదు, కానీ వాళ్ళకు తెలుసు.
అంతేకాదు, వాళ్ళు ఎలా ఉన్నారంటే,
"సరే, గురూ, నీకు ఏది కావాలన్నా నేను ఉన్నాను" అని సపోర్ట్ చేశారు.
ఇక్కడ అబ్బాయిలు ఉంటున్నారంటే నమ్మలేనంత శుభ్రంగా ఉంది.
నాకు కష్టం వచ్చినపుడు పంచుకోగలిగే వారు ఉన్నారంటే చాలా గొప్పగా అనిపించింది.
నాకు బాగా అనిపించింది. మేమందరం ఒక కుటుంబంలాగా ఉన్నాం.
చీజ్.
ఇక్కడున్న దాని సంగతేంటి?
మాకు ఒకరి దగ్గరనుండి మరొకరికి సహకారం కావాలి,
మేము మూడు నెలలపాటు ఇంటినుండి దూరంగా ప్రయాణించినప్పుడు…
కాబట్టి మేము ఎంత ఎక్కువగా కలిసి సమయం గడిపితే, అది అంత తేలిగ్గా ఉంటుంది.
ఈ వీడియో చూడండి!
మేము పోటీ పడుతున్నప్పుడు, బాగా దృష్టి కేంద్రీకరించగలిగే వాళ్ళు,
ఎక్కువమంది జనం తోడు అవసరం లేనివాళ్ళు కూడా ఉంటారు.
గ్యాబ్రియల్ దాదాపు అలాగే ఉంటాడని చెప్పచ్చు,
కొన్నిసార్లు ఇటలో కూడా అంతే.
కానీ నా పరిస్థితి వేరు. నా చుట్టూ జనం ఉండడం నాకిష్టం.
వాళ్ళు నవ్వుతూ, సరదాగా ఉంటే, ఒత్తిడి నుండి దృష్టి మరల్చగలను.
ఇప్పుడు నేను ఆడాలి. నేను దీన్ని వేసేస్తే,
అప్పుడు నేను యునో అని చెప్పాలి, ఎందుకంటే నా దగ్గర ఒక్క కార్డే ఉంటుంది కాబట్టి.
లేదు, బ్రో! ఆ కార్డ్ సరైంది కాదు!
మేము నిజమైన అన్నాదమ్ముల్లా ఉన్నాం.
నేను నేనుగా ఉండగలిగిన ఏకైక సమయం ఇదే.
అంటే, దేని గురించీ ఆందోళన లేకుండా.
ఆ రంగుతోనే ఎందుకు మొదలుపెట్టాలి?
అది ఏదైనా కావచ్చా, బ్రో?
నాకు కూడా జనానికి సాయం చేయాలని ఉంది.
ఆ విషయం అందరికీ స్పష్టంగా చెప్పాను.
ఫ్రెండ్స్ అందరికీ. వాళ్ళు దేని గురించి మాట్లాడాలనుకున్నా, నేను సిద్ధంగా ఉన్నాను.
ఇదిగో తీసుకో!
కానివ్వు, బాబూ!
నా ఆలోచనలు అనుకూలంగా ఉంటే, బాగా పెర్ఫార్మ్ చేయగలను.
ఆస్ట్రేలియా హిందూ మహాసముద్రం - మార్గరెట్ రివర్
మార్గరెట్ రివర్ పశ్చిమ ఆస్ట్రేలియా
ఇక్కడ చాలా భారీ అలలు ఉన్నాయి.
ఈరోజు చాలా ప్రమాదకరంగా కూడా మారచ్చు…
జెస్సి మిలీ-డైయర్ డబ్ల్యూ.ఎస్.ఎల్ పోటీ అధికారి
…ఎందుకంటే జనం తమ కంఫర్ట్ జోన్ నుండి కొంచెం బయటికి వస్తారు.
ప్రత్యేకించి మార్గరెట్ రివర్లో మేము ఇంత పెద్ద అలలపై ఎప్పుడూ సర్ఫింగ్ చేయలేదు.
డబ్ల్యూ.ఎస్.ఎల్ ఛాంపియన్షిప్ టూర్ ర్యాంకింగ్స్
గ్యాబ్రియల్ మెడీనా 1 ఇటలో ఫెర్రేరా 2
ఫిలిపే టోలెడో 8
వరల్డ్ టైటిల్ పోటీదారుల్లో ఇటలో, గ్యాబ్రియల్ ఖచ్చితంగా ఉంటారు.
ఫిలిపే పోటీనుండి తప్పుకోవాల్సి రావచ్చు.
భారీ అలలపై అతను తగినంత ప్రావీణ్యం చూపించలేకపోతున్నాడు.
డబ్ల్యూ.ఎస్.ఎల్ ఛాంపియన్షిప్ టూర్
వరుసగా భారీ అలలు వచ్చినట్లయితే మార్గరెట్లో ఏం జరుగుతుందో
చూడడం ఆసక్తికరంగా ఉంటుంది.
ఛాంపియన్షిప్ టూర్ ఈవెంట్ తొమ్మిదిలో నాల్గవది
కొరోనా సమర్పిస్తున్న బూస్ట్ మొబైల్ మార్గరెట్ రివర్ ప్రో కోసం
మనం ఇక్కడికి చేరుకున్నాం.
ఇక్కడ మెయిన్ బ్రేక్ లో ఫైనల్స్ జరిగే రోజు.
అలలు భారీ పరిమాణంలో వస్తుండడం మనం చూడచ్చు.
మార్గరెట్ రివర్లో ప్రమాదకరమైన అలలు వస్తాయి.
జడ్జీల గది
ఇక్కడి అలలు చాలా శక్తివంతంగా, తాకిడితో వస్తాయి, కొందరు మాత్రమే వాటిపై సర్ఫింగ్ చేయగలరు.
ప్రీతమో అహ్రెంట్ డబ్ల్యూ.ఎస్.ఎల్ హెడ్ జడ్జ్
శక్తి, వేగం ఇక్కడి అలల ప్రత్యేక లక్షణాలు.
వాళ్ళు పెద్ద పెద్ద వంపులు తిరగాల్సి ఉంటుంది
అప్పుడే మంచి, అద్భుతమైన స్కోర్ సాధించగలుగుతారు.
అందరినీ అదరగొట్టేలా పూర్తి చేద్దాం.
క్వార్టర్ ఫైనల్ ఇటలో ఫెర్రేరా వర్సెస్ ఫిలిపే టోలెడో
మార్గరెట్ రివర్, ఇక్కడ వచ్చే వరుస అలలు చాలా పెద్దగా ఉండి సవాలు విసురుతాయి.
ఇటలో చాలా బాగా చేస్తాడు.
అతనొక మెషీన్ లాంటి వాడు, ఎలా చేయాలో అతనికి తెలుసు.
ఈ ఇద్దరు పోటీదారులకి
హోరాహోరీగా తలపడిన చరిత్ర ఉంది.
ఇది నాకు కొంచెం కష్టమే, కానీ నాకు గెలుపు కావాలి.
అందుకు ఏమైనా చేయడానికి సిద్ధం.
ఇప్పుడు ఇటలో. అల మధ్యలోకి దూసుకుపోయాడు.
బ్యాక్ హ్యాండ్ ఫ్లో చేశాడు.
అద్భుతంగా ఉంది.
ఇప్పుడు టోలెడో ఏం చేస్తాడో చూద్దాం.
ఆ అల అతనికి మంచి స్కోర్ తెచ్చిపెట్టేలా కనిపించడం లేదు.
ఇటలో ఎయిట్ పాయింట్ రైడ్ చేశాడు,
పరిస్థితులు ఇటలోకి అనుకూలంగా ఉన్నట్లు కనిపిస్తోంది.
ఫెర్రేరా: 10.07 టోలెడో: 8.83
టోలెడో పుంజుకున్నాడు.
అద్భుతమైన మెళుకువలు ప్రదర్శిస్తున్నాడు.
వీళ్ళిద్దరూ పోటాపోటీగా, ఒక దాని తర్వాత మరో అలపై స్వారీ చేస్తున్నారు
మనకు కనులవిందు చేసే విన్యాసాలు ప్రదర్శించడం మొదలుపెట్టారు.
-ఇది చమత్కారంగా ఉంది. -మాకు తెలుసు.
ఇద్దరూ పూర్తి సామర్థ్యాన్ని ప్రదర్శిస్తున్నారు.
సూపర్ క్లోజ్ హీట్.
వాళ్ళు తిరిగిన క్లిష్టమైన మలుపులను క్షుణ్ణంగా
పరిశీలిస్తామని జడ్జీలు అంటున్నారు.
ఇటలో పూర్తి చేయని విషయం ఏదో ఉంది.
ఈ ఈవెంట్లో ఏదో భిన్నంగా ఉంది.
నేను శక్తివంతంగా ఫీలయ్యాను, ఆ బలాన్ని నేను గ్రహిస్తాను.
నా దగ్గర ఉన్నదంతా పణంగా పెడతాను.
ఇటలోపై టోలెడో యుద్ధం ప్రకటించినట్లు కనిపిస్తోంది.
మొదటి పెద్ద మలుపు.
అందంగా మలుపు తిరిగి దాన్ని పూర్తి చేశాడు.
బోలెడంత శక్తి.
మొదటిది అత్యద్భుతంగా ఉంది, ఇప్పటివరకూ మనం చూసిన వాటిలో అత్యంత అందంగా ఉంది.
అతను ఎంతో బలంగా ఉన్నాడు.
ఇప్పటివరకూ అతను చేసిన బెస్ట్ రైడ్ ఇది. దీంతో అతను ఆధిక్యంలోకి వెళ్ళాడు.
ఫైనల్ స్కోర్ టోలెడో: 13.90 - ఫెర్రేరా: 13.73
ఫిలిపే టోలెడో ధీటుగా జవాబిచ్చాడు.
టోలెడో వేగంగా ఫైనల్స్ వైపు దూసుకెళుతున్నాడు.
ప్రస్తుత వరల్డ్ ఛాంపియన్ ఇటలోని ఓడించడం
నాకు చాలా ముఖ్యమైన విషయం.
నేను ఈ క్షణాన్ని ఆస్వాదిస్తున్నాను, నాలో ఆత్మవిశ్వాసం పెరుగుతోంది.
నేను నా పిల్లల్ని, కుటుంబాన్ని మిస్సవుతున్నాను, కానీ వాళ్ళు ఇప్పటికే ఇక్కడికి వచ్చారు.
వాళ్ళకోసం ఇది చేయాలి.
మనం ఫైనల్ హీట్ కి సిద్ధంగా ఉన్నాం.
జోర్డీ స్మిత్ వర్సెస్ ఫిలిపే టోలెడో.
మనం ఒక అద్భుతమైన ప్రదర్శనని చూడబోతున్నాం.
లీడర్ బోర్డులో ఏడు, ఎనిమిది స్థానాల్లో ఉన్నవాళ్లు పోటీ పడుతున్నారు.
ఈ ఈవెంట్ విజేత నేరుగా మూడో స్థానానికి ఎగబాకుతాడు.
టోలెడో తన శక్తినంతటినీ కూడగట్టుకుని
చివరి భాగాన్ని దూకుడుగా పూర్తి చేశాడు.
జోర్డీ వంతు. అతను అందులోకి వంగాడు.
అతని టైమింగ్ కొంచెం సరిగా లేదు.
టోలెడో నుండి మరింత దుందుడుకు చర్య.
అతను ప్రతి మలుపులో అద్భుత ప్రదర్శన ఇస్తున్నాడు,
ఫిలిపే పూర్తి సామర్థ్యం బయటపెట్టడం చూడ్డానికి ఎంతో బాగుంది.
అతనిలో ఆత్మవిశ్వాసం పెరుగుతూ, పెరిగిపోతూనే ఉంది.
అతనిలో భావోద్వేగం బయటికి వస్తోంది. అతనిప్పుడు నటించడం లేదు.
నిమిషం కంటే తక్కువ సమయమే ఉంది.
అతను ఇందులో గెలవడానికి ఇదో మంచి అవకాశం.
జోర్డీ స్మిత్ దీన్ని పూర్తి చేయలేకపోయాడు.
ఇది బ్రెజీలియన్ కి ఖచ్చితంగా గెలుపునందిస్తుంది.
ఫైనల్ స్కోర్
టోలెడో: 17.40 స్మిత్: 14.23
ఫిలిపే అలపై అలవోకగా నిలబడ్డాడు, దాంతో తొమ్మిది పాయింట్లు దక్కాయి.
యే!
మీ కుటుంబం కోసం ట్రోఫీ గెల్చుకోవడం మీకు చాలా గర్వంగా ఉండి ఉంటుంది.
నేను ఇంటికి ట్రోఫీ తీసుకుని వస్తానని నా కొడుకు కోయాకి, నా కూతురు మహినాకి మాటిచ్చాను.
నేను ఇచ్చిన మాట నిలబెట్టుకున్నాను. థాంక్యూ సో మచ్.
ఎన్నో భావోద్వేగాలు ఉన్నాయి.
బంగారం!
చాలా సంతోషంగా ఉంది,
అదే సమయంలో నేను ఎంతో దూరంగా ఉన్నాను,
నాకు నా కుటుంబంతో ఉండాలని ఉంది.
నేను వాళ్ళని ఎంతో మిస్సవుతున్నాను.
నేను ట్రోఫీ ఇంటికి తెస్తానని మాటిచ్చాను కదా, బాబూ?
నాకు అదే స్పూర్తిని అందించింది.
నేను, "ఓహ్, మీరే నాకు రోజూ ప్రోత్సాహం అందిస్తున్నారు" అనుకుంటాను.
ఐ లవ్ యు గైస్! ఐ లవ్ యు గైస్ ఎ లాట్!
ఐ లవ్ యు!
మార్గరెట్లో గెలుపు నా ఆలోచనలని మార్చేసింది.
ఆ ఏడాది పాల్గొనబోయే పోటీలకు మరింత ఆత్మవిశ్వాసం అందించింది.
నేను ఎటువంటి ఒత్తిడిలో లేను. నేను నేనుగానే ఉన్నాను.
అందుకే మంచి ఫలితం వచ్చిందని నా అభిప్రాయం.
డబ్ల్యూ.ఎస్.ఎల్ ఛాంపియన్షిప్ టూర్ ర్యాంకింగ్స్
గ్యాబ్రియల్ మెడీనా 1 ఇటలో ఫెర్రేరా 2
ఫిలిపే టోలెడో 3
యు.ఎస్.ఎ - పసిఫిక్ మహాసముద్రం - సర్ఫ్ రాంచ్
సర్ఫ్ రాంచ్
ఐదు వారాల తరువాత
లెమూర్ కాలిఫోర్నియా, యు.ఎస్.ఎ
అతను తిరిగి కాలిఫోర్నియాలో ఇంటికి వచ్చినందుకు నాకు చాలా సంతోషంగా ఉంది.
తను చాలా బాగా రిలాక్స్ అయినట్లు అనిపించింది.
అదిగో, అదిగో, అదిగో, చూడు!
వాళ్ళందరినీ ఒక చోటికి చేర్చాను.
నా కుటుంబం మొత్తం, అందరూ. కొందరు ఫ్రెండ్స్ కూడా వచ్చారు.
వెళ్ళు, బ్రో!
అతను ఎంతోకాలం పాటు ఇంటికి దూరంగా ఉన్నాడు,
కాబట్టి ఇక్కడికి వచ్చి, తనకు మద్దతు ఇస్తున్నందుకు మా అందరికీ చాలా ఆనందంగా ఉంది.
హేయ్.
తనకి సర్ఫింగ్ గాయం కూడా అయింది, డాడీ.
నీకు దెబ్బ తగిలిందా?
సర్ఫింగ్ చేసే వాళ్ళకి అయ్యే గాయం చూడు!
నాన్న నడుముకి గాయం అయినప్పటిలా ఉంది, కదూ?
అది చాలా కాలం క్రితం కదా?
అయితే అంతా బానే ఉందా?
గత ఏడాదిగా తన డిప్రెషన్ గురించి ఫిలిపే మిగిలిన వాళ్ళతో కూడా మాట్లాడుతూ ఉన్నాడు.
ఇప్పుడు తన బాధను బయటపెట్టాడు కాబట్టి,
వాళ్ళు ఫిలిపే దగ్గరికి వచ్చి, తమ సమస్యలు చెప్పుకుంటారు.
తనని చూసి నేను గర్విస్తున్నాను
ఎందుకంటే తను డిప్రెషన్ లో ఉన్న ఇతరులకి సాయం చేయగలుగుతాడు.
అతను మృదు స్వభావి, కానీ మీరు ఆ విషయాన్ని పసిగట్టగలరు.
సర్ఫ్ రాంచ్, ఇది నాకు ఇల్లులాగే అనిపిస్తుంది.
నేను ఖచ్చితంగా ఎంజాయ్ చేస్తాను. సరదాగా ఉంటూ, దాని గురించి ఎక్కువగా ఆలోచించను.
ఛాంపియన్షిప్ టూర్ ఈవెంట్ తొమ్మిదిలో ఆరవది
గుడ్ మార్నింగ్, సెంట్రల్ కాలిఫోర్నియాలోని
లెమూర్లో జరుగుతున్న జీప్ సర్ఫ్ రాంచ్ ప్రోకు స్వాగతం.
ఇద్దరు వ్యక్తులు మిగిలారు. ఇది ఫైనల్ సమయం. ఫిలిపే టోలెడో. గ్యాబ్రియల్ మెడీనా.
సర్ఫ్ రాంచ్ లో ఓడిపోకుండా ఉండడమే మెడీనా లక్ష్యం
ఈ సీజన్లో మూడో విజయాన్ని మూటగట్టుకోవడం.
గ్యాబ్రియల్ ఒక అత్యంత నైపుణ్యం కలిగిన పోటీదారుడు…
షానన్ హ్యూస్ సర్ఫ్ విలేకరి
…మనకు తెలిసిన వాళ్ళలో అత్యంత వ్యూహాత్మక పోటీదారుడని కూడా చెప్పచ్చు.
అతనికి ఈ ఏడాది ఇప్పటివరకూ గొప్పగా గడిచింది.
అతన్ని ఓడించాలని ఎంతోమంది ఎదురుచూస్తూ ఉన్నారు.
ప్రతి ఒక్కరూ నిన్నే ఓడించాలని చూస్తున్నారు.
ప్రశాంతంగా ఉండు, రిలాక్స్. నన్ను ఎవరూ ఓడించలేరు.
గ్యాబ్రియలే అతిపెద్ద పోటీ.
అతనికి బోలెడంత నైపుణ్యం ఉంది.
పూల్ లో అతన్ని మించినవారు ఖచ్చితంగా ఎవరూ లేరు.
అవును, నేనిప్పుడు ఇంకా బాగా చేయాలి, ఎటువంటి తప్పులకూ తావు ఉండకూడదు.
నూటికి 110% దృష్టి పెట్టాలి, అప్పుడే నా స్థానం పదిలంగా ఉంటుంది.
పూర్తి ప్రశాంతంగా ఉండు.
సరే, సరే.
కేవలం ఆటని మాత్రమే గుర్తుపెట్టుకో.
ఛాంపియన్షిప్ గురించీ, నీ చుట్టూ జరిగే వాటి గురించి మర్చిపో.
నేను ఆందోళన పడాల్సిన విషయాలేవీ లేవు. నా కుటుంబం ఇక్కడే ఉంది.
అది నాకు స్పూర్తిని ఇస్తుంది,
నేను బాగా ప్రదర్శించడానికి అవసరమైన ఆత్మవిశ్వాసాన్ని అందిస్తుంది.
మీ నాన్నకి ముద్దివ్వు. ముద్దివ్వు.
కానీ నువ్వు ఇప్పటికే సర్ఫింగ్ చేశావు!
-సరే, కానీ నేను మళ్ళీ వెళ్తున్నాను. -ఎందుకు?
అయితే నీకు గుడ్ లక్, బాబూ! తేలిగ్గా తీసుకో, సరేనా? అదరగొట్టు!
సర్ఫ్ రాంచ్ ఒక్కటే ఈ టూర్లో కృత్రిమంగా ఏర్పాటు చేయబడిన ప్రదేశం,
ఇది చాలా పర్ఫెక్ట్ అలలని సృష్టిస్తుంది.
ఇందులో సర్ఫర్ల కోసం అనేక విభాగాలు ఉన్నాయి
తమ అత్యున్నత స్థాయి సర్ఫింగ్ నైపుణ్యాలను ప్రదర్శించడానికి అనువుగా ఉంటుంది.
దాంతో వాళ్ళ ప్రదర్శనలను పూర్తిగా
విశ్లేషించేందుకు అవకాశం దొరుకుతుంది.
జడ్జిల గది
ఎంతో అద్భుతంగా ప్రదర్శిస్తే తప్ప సర్ఫ్ రాంచ్ లో ఎవరూ పదికి పది దక్కించుకోలేరు.
ప్రతి నాలుగు నిమిషాలకీ, ఒక పర్ఫెక్ట్ అల వస్తుంది.
ఆ అల ఎంతో వేగంగా ఉంటుంది. కానీ నేను వ్యూహం గురించి ఆలోచించాల్సిన అవసరం లేదు.
ప్రాధాన్యతల గురించి ఆలోచించాల్సిన అవసరం లేదు,
ప్రకృతి తల్లి గురించి ఆలోచించాల్సిన అవసరం లేదు,
అల నావైపు వస్తున్నంతవరకూ.
మీకు వ్యతిరేకంగా మీరే సర్ఫింగ్ చేస్తున్నారు, మీ మనసుతో మీరే పోటీ పడుతున్నారు.
ఈవెంట్ ఫైనల్ గ్యాబ్రియల్ మెడీనా వర్సెస్ ఫిలిపే టోలెడో
ఫిలిపే టోలెడో వేగంగా సర్ఫింగ్ చేస్తున్నాడు…
మొదటి అల
…ప్రశాంతంగా ఉన్నాడు, అదే సమయంలో ఎంతో వేగంగా ఉన్నాడు.
తనలో భావోద్వేగాలను దాచుకోకుండా నిజాయితీగా సర్ఫింగ్ చేస్తాడు.
గ్యాబ్రియల్ మెడీనా కనీసం చూడడం లేదు.
టోలెడో ఆఖరి అలపై ఉన్నాడు.
రెండవ అల
గ్యాబ్రియల్ మెడీనాకు అందనంత దూరంలో ఉండాలని ప్రయత్నిస్తున్నాడు.
చూడడానికి అంత తేలిగ్గా కనబడేలా ఎలా చేశాడు?
ఫిలిపే టోలెడో, నువ్వే నా హీరో.
వావ్.
యే!
బెస్ట్ రెండు స్కోర్లు టోలెడో: 9.67 8.27 17.94
నా రెండు రైడ్స్, రెండు భారీ స్కోర్లు పూర్తి చేశాక,
నేను గెలుస్తాననే అనిపించింది. దాంతో నేను, "ఏం జరుగుతుందో చూద్దాం" అనుకున్నాను.
గ్యాబ్రియల్ మెడీనా మొదలు పెడుతున్నాడు.
మొదటి అల
గెలవాలన్న కసి, పట్టుదల మెడీనాలో ప్రభావం చూపుతున్నాయి.
అతను కొంచెం తడబడ్డాడు.
ఇప్పుడతను తన వ్యూహం మార్చి, తన స్కోరును పెంచుకునే ప్రయత్నం చేస్తున్నాడు.
మెడీనా సాధించాడు. అద్భుతంగా పూర్తి చేశాడు.
అసలైన క్షణం వచ్చేసింది.
రెండవ అల
అతనికి పెద్ద స్కోర్ కావాలి. అతను ఖచ్చితంగా రిస్క్ తీసుకోవాలి.
అతను గాల్లో పైకి లేచాడు.
అతను కింద పడిపోయాడు, ఇక అంతే!
ఫైనల్ స్కోర్ టోలెడో: 17.94 - మెడీనా: 10.60
నేను గెలిచినప్పుడు, అందరూ అక్కడే ఉన్నారు.
మా నాన్న ఉన్నారు, నా భార్య అక్కడే ఉంది.
ఆ క్షణాన్ని వాళ్ళతో పంచుకోవడం, ఆ ఫీలింగ్ వెలకట్టలేనిది.
వాళ్ళతో ఇటువంటి మరెన్నో మధుర క్షణాలను పంచుకోవాలని నిజంగా ఆశిస్తున్నాను.
అతన్ని చూస్తే గర్వంగా ఉంది, ఎందుకంటే అతను బాగా చేశాడు. చాలా బాగా చేశాడు.
వరుసగా రెండు ఏళ్ళపాటు గ్యాబ్రియల్ నన్నిక్కడ ఓడించాడు,
ఈ ఏడాది నేను గెలవడం ఎంతో అద్భుతంగా అనిపించింది.
అది గ్యాబ్రియలా లేక ఇటలోనా అన్నది ముఖ్యం కాదు,
మేము ఎప్పుడూ ఒకరినొకరం ఓడించడానికి ప్రయత్నిస్తాం.
కానీ ఓడిపోయినప్పుడు ఎన్నో రకాల భావోద్వేగాలు చుట్టుముడతాయి.
విజేత ఒక్కరే ఉంటారు, ఈరోజు నా రోజు.
ఇది నాకు ఎంతో ముఖ్యమైనది.
నా జీవితంలో ఎన్నో అనూహ్య పరిణామాలు జరిగిన తర్వాత, గత కొద్ది సంవత్సరాలు చాలా పిచ్చిగా గడిచాయి.
నేను బెస్ట్ గా ప్రదర్శించగలనని నాకు నేను నిరూపించుకోగలగడం నిజంగా అద్భుతమైన భావన.
డబ్ల్యూ.ఎస్.ఎల్ ఛాంపియన్షిప్ టూర్ ర్యాంకింగ్స్
గ్యాబ్రియల్ మెడీనా 1 ఇటలో ఫెర్రేరా 2
ఫిలిపే టోలెడో 3
ఫిలిపే ఎంతో పరిణితి సాధించాడు.
ప్రస్తుతం తన సామర్థ్యం ఏంటో అతను తెలుసుకున్నాడు.
భీభత్సమైన అలలపై మార్గరెట్ రివర్లో
ఇటలోని ఓడించడం గొప్ప విషయం.
ఆ తర్వాత సర్ఫ్ రాంచ్ లో ఎప్పుడూ ఆధిపత్యం చూపించే గాబీని ఓడించడంతో
ఈ ఏడాది ఫిలిపేకి చాలా భిన్నంగా ఉంటుంది.
టాప్ ఫైవ్ లో ప్రవేశించడం,
ఆ వరల్డ్ టైటిల్ గెలవడానికి ఫిలిపేకి నూటికి నూరుశాతం పోటీపడే అర్హత ఉంది.
సన్ గ్లాసెస్ ఎక్కడ? వాటిని పోగొట్టుకున్నావా?
అయ్యో పాపం!
చాల్లే ఆపు!
ఛాంపియన్షిప్ అయినా వదులుకుంటానుగానీ సన్ గ్లాసెస్ మాత్రం వదులుకోను!
తరువాత
స్టెఫనీ గిల్మోర్ వరల్డ్ ఛాంపియన్ అయింది.
కానీ ఈ క్రీడపై అవగాహన మారుతోంది.
మరింత శక్తివంతమైన సర్ఫర్ల కొత్త తరం పుట్టుకొచ్చింది.
స్టెఫ్ విషయానికొస్తే, అది సవాలుతో కూడుకున్నది.
ఆమె తన కెరీర్ కోసం పోరాడుతోంది.
గెలవడానికి ఏదో ఒక మార్గం కనిపెట్టాలి.
సబ్ టైటిల్స్ అనువదించింది: రాధ